CELEX: 32021Y0723(01)
Language: hu
Date: 2021-06-25 00:00:00
Title: Az Európai Bankhatóság EBA DC 397. sz. határozata (2021. június 25.) az annak megerősítéséről szóló EBA DC 151. sz. határozat módosításáról, hogy bizonyos KHMI-k megbízás nélküli hitelminősítései minőségükben nem különböznek azok megbízáson alapuló hitelminősítéseitől 2021/C 293/03

2021.7.23.   
               
               
                  HU
               
               
                  Az Európai Unió Hivatalos Lapja
               
               
                  C 293/3
               
            
         AZ EURÓPAI BANKHATÓSÁG EBA DC 397. SZ. HATÁROZATA
         (2021. június 25.)
         az annak megerősítéséről szóló EBA DC 151. sz. határozat módosításáról, hogy bizonyos KHMI-k megbízás nélküli hitelminősítései minőségükben nem különböznek azok megbízáson alapuló hitelminősítéseitől
         (2021/C 293/03)
         A FELÜGYELETI TANÁCS,
         tekintettel az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről szóló, 2010. november 24-i 1093/2010/EU európai parlamenti és tanácsi rendeletre (1),
         tekintettel az 575/2013/EU európai parlamenti és tanácsi rendelet 138. cikkére (2),
         mivel:
         
                     (1)
                  
                  
                     Az 575/2013/EU rendelet 138. cikke megengedi a külső hitelminősítő intézetek (a továbbiakban: „KHMI-k”) megbízás nélküli hitelminősítéseinek annak érdekében történő igénybevételét, hogy a tőkekövetelmények számításához meghatározzák az eszközökhöz és mérlegen kívüli tételekhez rendelendő kockázati súlyokat, feltéve, hogy az EBH megerősítette, hogy az adott KHMI megbízás nélküli hitelminősítéseinek minősége nem tér el az ugyanazon KHMI megbízáson alapuló hitelminősítéseinek minőségétől. Ugyanezen cikk szerint az EBH-nak meg kell tagadnia vagy vissza kell vonnia a megerősítést különösen abban az esetben, ha a KHMI egy megbízás nélküli hitelminősítést arra használt fel, hogy a minősített szervezetre nyomást gyakorolva elérje, hogy az hitelminősítést vagy más szolgáltatásokat rendeljen meg. Ennek megfelelően 2016. július 22-én közzétették az annak megerősítéséről szóló, EBA DC 151. sz. határozatot, hogy bizonyos KHMI-k megbízás nélküli hitelminősítései minőségükben nem különböznek azok megbízáson alapuló hitelminősítéseitől (3). Továbbá, az EBA DC 151. sz. határozatot módosították annak érdekében, hogy a nyilvántartásba vett vagy hitelesített KHMI-k, valamint a megbízás nélküli hitelminősítést az EBA DC 151. sz. határozat közzétételét követően megkezdő KHMI-k esetében is tükrözze az 575/2013/EU rendelet 138. cikke szerinti értékelést, illetve hogy kikerüljenek belőle az olyan szervekre való hivatkozások, amelyek az EBA DC 151. sz. határozat kiadása óta már nem minősülnek KHMI-nek. Ennek megfelelően 2017. július 28-án közzétették az annak megerősítéséről szóló EBH-határozatot módosító EBA DC 195. sz. határozatot, hogy bizonyos KHMI-k megbízás nélküli hitelminősítései minőségükben nem különböznek azok megbízáson alapuló hitelminősítéseitől (4).
                  
               
                     (2)
                  
                  
                     Az EBA DC 195. sz. határozat közzétételét követően új KHMI-ket vettek nyilvántartásba, amelyek tekintetében szintén el kell végezni az 575/2013/EU rendelet 138. cikke szerinti értékelést. Továbbá az EBA DC 195. sz. határozat közzététele óta három KHMI hitelminősítő intézetként való nyilvántartásba vételét visszavonták, így azok már nem felelnek meg a KHMI-k 575/2013/EU rendelet 4. cikke (1) bekezdése 98. pontja szerinti fogalommeghatározásnak. A fenti fejlemények miatt az újonnan nyilvántartásba vett KHMI-k tekintetében is el kell végezni az 575/2013/EU rendelet 138. cikke szerinti értékelést, és törölni kell az azon szervekre való hivatkozásokat, amelyek az EBA DC 195. sz. határozat kiadása óta már nem minősülnek KHMI-nek.
                  
               
                     (3)
                  
                  
                     Az érintett KHMI-ket értesítették az EBH e határozat elfogadására irányuló szándékáról, és lehetőséget kaptak arra, hogy kifejtsék az azzal kapcsolatos álláspontjukat.
                  
               
                     (4)
                  
                  
                     Az EBA DC 151. sz. határozatot ennek megfelelően módosítani kell,
                  
               A KÖVETKEZŐKÉPPEN HATÁROZOTT:
         
            1. cikk
            Az EBA DC 151. sz. határozat mellékletének helyébe az e határozat mellékletének szövege lép.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Párizsban, 2021. június 25-én.
            
               
                  a felügyeleti tanács részéről
               
               José Manuel CAMPA
               
                  elnök
               
            
         
         
            (1)  HL L 331., 2010.12.15., 12. o.
         
         
            (2)  Az Európai Parlament és a Tanács 575/2013/EU rendelete (2013. június 26.) a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról (HL L 176., 2013.6.27., 1. o.).
         
            (3)  HL C 266., 2016.7.22., 4. o.
         
         
            (4)  HL C 244., 2017.7.28., 3. o.
         
      
      
         
            MELLÉKLET
            Külső hitelminősítő intézetek (KHMI-k), amelyek tekintetében az EBH megerősítette, hogy az 575/2013/EU rendelet 138. cikkének alkalmazásában azok megbízás nélküli hitelminősítései minőség szempontjából nem különböznek azok megbízáson alapuló hitelminősítéseitől
            
                        ARC Ratings S.A.
                     
                  
                        Axesor Risk Management S.L.
                     
                  
                        Banque de France
                     
                  
                        BCRA – Credit Rating Agency AD
                     
                  
                        Capital Intelligence Ratings Ltd
                     
                  
                        Cerved Rating Agency S.p.A.
                     
                  
                        Creditreform Rating AG
                     
                  
                        CRIF Ratings S.r.l.
                     
                  
                        DBRS Rating GmbH
                     
                  
                        Egan-Jones Ratings Co.
                     
                  
                        EuroRating Sp. z o.o.
                     
                  
                        Fitch Ratings Ireland Limited
                     
                  
                        GBB-Rating Gesellschaft fuer Bonitaets-beurteilung GmbH
                     
                  
                        HR Ratings de México, S.A. de C.V.
                     
                  
                        ICAP S.A.
                     
                  
                        INBONIS S.A.
                     
                  
                        Japan Credit Rating Agency Ltd
                     
                  
                        Kroll Bond Rating Agency Europe Limited
                     
                  
                        modeFinance S.r.l.
                     
                  
                        Moody’s Investors Service
                     
                  
                        QIVALIO SAS (korábban Spread Research)
                     
                  
                        Rating-Agentur Expert RA GmbH
                     
                  
                        Scope Ratings AG
                     
                  
                        Scope Hamburg GmbH
                     
                  
                        S&P Global Ratings Europe Limited